Issiqlik elektr stansiyalari (korxona)
„Issiqlik elektr stansiyalari“ AJ (inglizcha: "Thermal power plants" JSC; ruscha: "Тепловые электростанции" AO) — respublika iqtisodiyoti va aholisining ehtiyojlarining qondirilishini taʼminlash maqsadida belgilangan miqdorda elektr energiyasi va issiqlik energiyasi ishlab chiqaruvchi korxona. Jamiyat tarkibiga 4 ta issiqlik elektr stansiyasi, 3 ta issiqlik elektr markazi, 3 ta soha korxonasiga xizmat koʻrsatuvchi tashkilotlar va „Тоshkent issiqlik markazi“ MCHJ kiradi. 2024-yilning 5-iyuniga koʻra „Issiqlik elektr stansiyalari“ aksiyadorlik jamiyatining ustav fondi 13,310 trn soʻmni tashkil etadi.